Iti Marso 7, 2014, naangay ti Branding, Deworming ken panagbakuna ti dinguen sadiay Barangay Dardarat iti bigat ken iti met Barangay Salomague, Cabugao, Ilocos Sur iti malem. Nangrugi ti nasaknap a trabahoda idi Marso 4, 2014 ket dua a barangay ti nakaeskediul a papanan dagiti pannakabagi ti DA-LGU iti inaldaw.
Sakbayna, naited iti LGU Cabugao dagiti kasapulan itoy a trabaho (Anti-Rabies/Livestock Vaccines) para iti Livestock manipud iti Provincial Veterinary Office, Vigan City iti panangidaulo ni Provincial Veterinarian Joey Warren A. Bragado, DVM kas paset ti Animal Care/Livestock Program ti Gobierno Probinsial nga idauluan ni Gov. Ryan Luis V. Singson.
Dagitoy nga aksion ken inisiatiba ket resulta iti napintek a programa ti Livestock ken pannakikammayet iti Gobierno Munisipal nga idauluan ni Mayor Edgardo “Ediboy” S. Cobangbang, Jr. tapno matulongan ti kasasaad dagiti mannalon iti pannakaital-o ti kasasaad ti panagbiagda. # (Web In-Action)
ilo_Latn ilo_Latn ilo_Latn